**210527**

**Неліктен өтірік айту зиянды?**

***«Сонда Петір Ананиға былай деді: «Анани, неге жүрегіңе шайтанды ұялатып, Киелі Рухты алдап, жеріңнен түскен ақшаның бір бөлігін жасырып алып қалдың?»***

***(Елшіл. істері 5:3)***

Өтірік айту - бұл Құдай жек көретін нәрселердің тізіміндегі екінші іс-әрекет болып табылады (Нақыл сөздер 6: 16-19 қараңыз). Құдай күнәкарларды жақсы көрсе де, олардың кейбір әдеттерін ұнатпайтыны сөзсіз. Сізге бір сұрақ: 1-10 аралығында өзіңізді қаншалықты адал деп санайсыз? Сіз өзіңізді үнемі адалмын деп айта аласыз ба? Немесе жиі ме? Сирек пе? Немесе жағдайға байлынсты ма?

Бір зерттеуші кісі: «Көптеген адамдар біз тек қана шындықты айтамыз деп өтірік айтады» деп айтқан еді. Мүмкін оның айтқаны дұрыс шығар? Біз пайдакүнем болып кеткеніміз соншылықты, шындықты айту керек міндетін сезбейміз де, әсіресе біреуді ренжітіп алмау үшін, ең бастысы, өз беделімізді сақтап қалу керек кезде шындықты айтуды жөн көрмейміз.

Өзіңізге мына келесі сұрақтарды қойыңыз: 1. Сіз кейде бағдарламалық жасақтаманы заңсыз жүктеп аласыз ба? 2. Сіз кейде барлық шындықты күйеуіңізге немесе әйеліңізге айтпай қоясыз ба? 3. Сіз үйге керек-жарақтарды өз жұмыс орныңыздан үйге алыпп кетесіз бе? Бір-екі қалам, қағаздар -қайтарып бергіңіз келсе де, оларды ешқашан қайтармайтыныңызды білесіз. 4. Сапардан үйге оралғанда, кеденге келгенде шетелден сатып алған заттарыңыз туралы айтуды (әдейі) ұмытып кететін кездеріңіз бола ма? 5. Сіз жұмыс уақытында жеке мәселелеріңізбен қоңырау шаласыз ба? 6. Сіз кейде салықтарыңыз туралы өтірік алдап, немесе бәрібір ешкім ешқашан біле қоймас деп, шынайы жалақыңызды үкіметке жариялауды ұмытып кетесіз бе?

Галлуп сауалнамасы көрсеткендей, барлық адамдардың 69% -ы қандай-да бір түрдегі өтірік алдаушылықты мойындаған. Сұралғандардың басым көпшілігі өтірік айтқанын мойындады, алайда барлық зерттеушілердің айтуынша, өтірікті мойындауға келгенде - біз бәріміз өзімізді керемет адамдай көрсеткіміз келеді.

Нақыл сөздер 16:2-де: «Адамға күллі істері жөн іспетті, Ал Жаратқан Ие тексереді ой-ниетті.», - делінген. Өтірік айту әдетке айналып кетті ме, оны адам болмысының бір бөлігі деп ақтаймыз ба? Біреу өтірік айтқан кезде, біз оны «жалған ақпарат» деп ақтауға тырысамыз. Бірақ Құдай үшін ол бәрібір - өтірік.